अगले म्हीने तगर रीता कन्नै मेरे तलाक दे कागज मकम्मल होई जाने न। दूआ ब्याह्? नेईं, मेरा चाऽ इक्कै कन्नै पूरा होई गेआ। ओह्‌बी केह् जिन्दगी ऐ जे जि’दे च तुस अपनी मरजी दा खाई नेई सको, अपने मना मताबक रे’ई नेई सको, अपनी मनमरजी ने कुतै आई-जाई निं सको। इत्थों तकर जे अपनी मरजी मताबक चैन कन्नै पढ़ी बी निं सको। नेई, ब्याह् दा इक्कै तजर्बा काफी ऐ। तलाक उप्पर खरचा काफी होई गेआ ऐ। अगलै म्हीनै कारा दी किश्त बी देनी ऐ। जमीन दा ओह् अद्धी कनाली दा टुगड़ा बेची ओड़नां। पर कि’यां? उत्थै ते मलकीयत दा झगड़ा पेई गेदा ऐ। कैसी फरेबी दुनिया ऐ, सारे इक-दुए दा गला बड्ढने गी त्यार बैठे दे न।